Frytigabe, äs paar vor driBBBs-Crew in Züri und de isch de ganz zuefälligerwies ou no grad Zürifäscht - da isch ja klar, dass es muess rund ga! Pünktlich zum Füürwärk si de ou scho (fasch) alli da gsi und nachdäms churz vorhär äs Rägeli no grad die meiste Lüüt vom Quai gspüelt het, isch dr Mythequai ä ideale Standort gsi. Druf abe hei mr de grad  ä chlini Wältreis gstartet und hei ä churze Abstächer i d'Jatzhütte ob Davos und uf Mallorca gmacht (Jürgen Drews lässt grüssen!). So 'ne Reis duret natürlich und drum isch es ou nid erstunlich, dass es scho taget het, wo mir üs vom Gscheh zrüggzoge hei.